යුක්‍රේනය යනු ස්වභාවික සම්පත් බහුලව පවතින රාජ්‍යයකි. ඒ හේතුවෙන්ම 19 වැනි සියවසේ සිට ආක්‍රමණිකයන්ගේ හස්තය නිරතුරුව යුක්‍රේනය වෙත දිගු විය. ගල් අඟු‍රු, ස්වභාවික ගෑස්, මැංගනීස්, ටයිටේනියම්, නිකල්, රසදිය, සල්ෆර්, යකඩ වැනි සම්පත් යුක්‍රේනයේ විසිරී පැවතීම ස්ටාලින්ගේ පස් අවුරුදු සැලසුම් සඳහා මෙන්ම වත්මන් කාර්මික, ලෝහ, විදුලි හා අවි ආයුධ නිෂ්පාදන සඳහා ද සෝවියට් සමූහාණ්ඩුවට විශාල දායකත්වයක් සපයනු ලැබේ. මේ වන විට හිස ඔසවා ඇති රුසියානු-යුක්‍රේන ගැටුම් කෙරෙහි මෙම තත්ත්වය ඍජුවම බලපාන අතර ඊට අමතරව යුක්‍රේන භූමියේ පවතින දේශපාලනික හා සංග්‍රාමික උපක්‍රමික ස්වභාවය ද බටහිර ජාතීන් හා රුසියානුවන් අතර යුක්‍රේනය අරභයා නිරන්තරව ඉස්මතු වන යුද ගැටුම් සඳහා ප්‍රධාන වශයෙන්ම හේතු වේ. එබැවින් යුක්‍රේනයේ අද පවතින පසුබිම වර්තමානයට පමණක් සීමා වූවක් නොව අතීතයේ පටන් යුක්‍රේන ඉතිහාසය පුරාම නැවත නැවත සිදු වන ක්‍රියාදාමයක් බවත්, වර්තමාන තත්ත්වය එහි තවත් එක් ජවනිකාවක් පමණක් බවත් කිව හැකි වේ.
ස්වභාවික සම්පත් බහුලව පවතින රාජ්‍යක් ලෙස සැලකෙන්නේ කුමන රාජ්‍යද?
යුක්‍රේනය